Boererate.com: Droë vel
Die balans tussen olie en vog is noodsaaklik vir ´n gesonde vel. Die betrokke faktore werk saam om vogverlies teen te werk. Droë vel kom dof en soms skubberig voor en voel styf en ongemaklik. Onder uiterste omstandighede kan dit selfs oopbars. Oorsake sluit in verhitting, tekort aan vog in die lug en oormatige reiniging. Dit kan ook verbind word aan dermatitis, allergieë, velkwale, ´n swak dieet en blootstelling aan die elemente. Bevogtigers help teen vogverlies. Vermy harde seep en bevog altyd jou vel na reiniging. Drink ook heelwat water en vermy blootstelling aan die elemente.
Meng ´n kwart koppie olyfolie en twee teelepels sout. Vryf die mengsel oor jou hele liggaam. Dit werk ook goed vir hande. Spoel af na vyftien minute.
Kook ´n koppie melk tot ´n "vel" darop vorm. Meng die "vel" met ´n eiergeel en wend aan (very die oogareas). Los op vir 20 minute en spoel af met lou water.
Nicoleen Richards: Vir jou gesig: vat gewone mieliemeel, gooi dit in die palm van jou hand en maak 'n pasta met water. Vryf jou hele gesig en nek daarmee. Spoel af en sien die verskil.